 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**AUTORIZAŢIE DE MEDIU**

**Nr. 54 din 3 APRILIE 2009**

**REVIZUITĂ LA DATA DE 25 FEBRUARIE 2013**

**REVIZUITĂ LA DATA DE**

**Ca urmare a cererii adresată de SC EL-CAR SRL, reprezentată de dl. Constantin Banabic, cu sediul în judeţul Bistriţa-Năsăud, municipiul Bistriţa, str. DN 17, nr. 256 înregistrată la Agenţia pentru Protecţia Mediului Bistriţa-Năsăud sub nr. 353/13.01.2016,**

**în urma analizării documentelor transmise şi a verificării,**

**în baza Ordonanței de Urgență a Guvernului nr. 96/2012 privind stabilirea unor măsuri de reorganizare în cadrul administrației publice centrale și pentru modificarea unor acte normative, a Hotărârii Guvernului nr. 1000/27.10.2012 privind reorganizarea şi funcţionarea Agenţiei Naţionale pentru Protecţia Mediului şi a instituțiilor publice aflate în subordinea acesteia, a Ordinului Ministrului Mediului şi Dezvoltării Durabile nr. 1798/2007 pentru aprobarea Procedurii de emitere a autorizaţiei de mediu, modificat prin Ordinele Ministrului Mediului și Pădurilor nr. 1298/2011 și nr. 3839/2012, a Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/2007 și nr. 58/2012, cu Legea 226/2013 privind aprobarea OU nr. 164/2008 pentru modificarea și completarea OU nr. 195/2005, se emite:**

AUTORIZAŢIA DE MEDIU

**pentru:** Fabricarea echipamentelor de ridicat şi manipulat, Fabricarea articolelor din fire metalice și Fabricarea de lanțuri și arcuri, în municipiul Bistriţa, str. DN 17, nr. 256, judeţul Bistriţa-Năsăud,

**care prevede desfăşurarea următoarei activităţi** (conform cod CAEN):

- fabricarea echipamentelor de ridicat şi manipulat cod CAEN 2822 – rev. 2 (2922 – rev. 1);

- fabricarea articolelor din fire metalice; fabricarea de lanţuri şi arcuri cod CAEN 2593 – rev. 2 (2873 – rev. 1).

Societatea deţine o suprafaţă totală de 1.888 m2, din care:

* suprafaţa construită 575 m2, organizată astfel:
  + sediul administrativ în regim de înălţime P+M cu suprafaţa de 159 m2,
  + construcţie în regim de înălţime parter cu suprafaţa de 366 m2, având următoarele funcţiuni: magazie produse 60 m2, atelier producţie 1 - 114 m2, atelier producție 2 - 100 m2, laborator încercări 92 m2,
  + atelier asamblare plase antiderapante 20 m2,
  + magazie accesorii 16 m2,
  + cabină portar 14 m2,
* căi de acces şi curte - pavate 913 m2,
* parcare 15 locuri,
* spaţii verzi 150 m2.

Obiectivul este amplasat la aproximativ 500 m de râul Bistriţa Ardeleană.

Accesul pe amplasament se face din str. DN 17.

***Documentaţia de obținere a autorizației de mediu la data de 3.04.2009 conţine:***

*- Certificat de înregistrare seria B nr. 1399329 din 28.07.2008 şi certificat constatator eliberat în baza declaraţiei pe propria răspundere nr. 1533/20.01.2009 emise de Oficiul Registrului Comerţului de pe lângă Tribunalul Bistriţa;*

*- Contract de vânzare-cumpărare nr. 718/27.04.2005 încheiat cu SC FUX BMB SRL Bistriţa privind achiziţionarea imobilelor şi a terenului aferent;*

*- Contract de salubrizare nr. 460/8.12.2005 încheiat cu SC URBANA SA Bistriţa;*

*- Contract nr. 277/10.04.2008 încheiat cu SC REMAT SA Bistriţa, privind predarea deşeurilor reciclabile rezultate în urma procesului de producţie;*

*- Plan de încadrare în zonă şi plan de situaţie ;*

*- Proces verbal de verificare nr. 1515/16.02.2009 întocmit de Agenţia pentru Protecţia Mediului Bistriţa-Năsăud;*

*- Anunţ public din 31.01.2009 în ziarul „Răsunetul”, cu privire la depunerea solicitării de obţinere a autorizaţiei de mediu;*

*- Proces verbal nr. 1698/18.02.2009, al A.P.M. Bistriţa-Năsăud încheiat cu ocazia afişării anunţului cu privire la decizia Colectivului de Analiză Tehnică de emitere a autorizaţiei de mediu;*

*- Decizia nr. 72/18.02.2009, a Agenţiei pentru Protecţia Mediului Bistriţa-Năsăud, de emitere a autorizaţiei de mediu.*

***Documentaţia de revizuire a autorizației de mediu la data de 25.02.2013 conţine:***

*- Contract de vânzare-cumpărare nr. 718/27.04.2005 încheiat cu SC FUX BMB SRL Bistriţa privind achiziţionarea imobilelor şi a terenului aferent;*

*- Contract de salubrizare nr. 460/8.12.2005 încheiat cu SC URBANA SA Bistriţa;*

*- Contract nr. 277/10.04.2008 încheiat cu SC REMAT SA Bistriţa, privind predarea deşeurilor reciclabile rezultate în urma procesului de producţie;*

*- Cererea pentru emiterea autorizației de mediu, înregistrată la APM BN cu nr. 11839/6.12.2012;*

*- Fişa de prezentare şi declaraţie, întocmită de titularul activităţii,*

*- Plan de situaţie şi plan de încadrare în zonă;*

*- Anunţ public al solicitării de obţinere a autorizaţiei de mediu, publicat în ziarul ”Răsunetul” din 28.11.2012;*

*- Autorizaţia de mediu nr. 54/3.04.2009, valabilă până la data de 3.04.2019, eliberată de Agenţia de Protecţia Mediului Bistriţa-Năsăud;*

*- Proces verbal de verificare a conformării din punct de vedere al protecţiei mediului, nr. 49/4.01.2012, încheiat de A.P.M. Bistriţa-Năsăud în urma verificării efectuată în vederea emiterii autorizaţiei de mediu revizuite;*

*- Buletine de analiză a nivelului de zgomot nr. 4198/5.09.2011, nr. 5139/17.09.2012 eliberate de Direcția de Sănătate Publică a Județului Bistrița-Năsud;*

*- Buletine de analiză a gazelor arse la centrala termică din 20.06.2011, 28.11.2011 și din 5.06.2012 emise de SC MOBILSERV SRL Bistrița și SC INST-NISTOR SRL Bistrița;*

*- Proces verbal nr. 145/9.01.2013, încheiat de A.P.M. Bistriţa-Năsăud cu ocazia afişării anunţului cu privire la decizia Comisiei de Analiză Tehnică de emitere a autorizaţiei de mediu revizuite;*

*- Decizia de emitere a autorizaţiei de mediu revizuite nr. 7/10.01.2013 a Agenţiei pentru Protecţia Mediului Bistriţa-Năsăud;*

*- Proces verbal din data de 22.02.2013, al Comisiei Internă de Analiză, de emitere a autorizaţiei de mediu revizuite.*

***şi următoarele acte de reglementare emise de alte autorităţi:***

*- Certificat de înregistrare Seria B nr. 1399329, eliberat la data de 28.07.2008 de Oficiul Registrului Comerţului de pe lângă Tribunalul Bistriţa-Năsăud;*

* *Cod Unic de Înregistrare: RO 564549 din data de 1.07.1993;*
* *Nr. de ordine în registrul comerţului: J06 / 731 / 7.11.1991;*

*- Certificat constatator, emis de oficiul Registrului Comerţului de pe lângă Tribunalul Bistriţa-Năsăud, eliberat în baza declaraţiei pe propria răspundere înregistrată sub nr. 1533/20.01.2009;*

**Revizuirea autorizației** este determinată de modernizarea fluxului de producție prin montarea de utilaje noi.

**Documentaţia conţine:**

- Cerere pentru emiterea autorizaţiei de mediu revizuite, înregistrată la APM Bistriţa-Năsăud sub nr. 353/13.01.2016;

- Fişa de prezentare şi declaraţie, întocmită de titular;

- Anunţ public al solicitării de revizuire a autorizaţiei de mediu, publicat în ziarul ”Mesagerul” din 8.01.2016;

- Contract de prestare a serviciului de salubrizare nr. 1319/13.11.2014 încheiat cu SC VITALIA SERVICII PENTRU MEDIU SA București, punct lucru Bistrița (AM nr. 12/26.02.2015);

- Contract nr. 19/12.12.2005 încheiat cu SC MIS GRUP SRL Anieș privind livrarea și preluarea cantităților de materiale refolosibile rezultate din procesul de producție și al casărilor, precum și din valorificarea/reciclarea deșeurilor de ambalaje lemnoase;

- Contract nr. 21/14.02.2016 încheiat cu SC REMATINVEST SRL Cluj, punct de lucru Bistrița, privind predarea cantităților de materiale refolosibile (deşeuri reciclabile-metalice);

- Contract privind preluarea, gestionarea și reciclarea deșeurilor din mase plastice și carton nr. 242/C/3.08.2015 încheiat cu SC ECOPRIMUS SRL Bistrița;

- Contract de prestări servicii nr. 892/29.03.2012 încheiat cu SC APISORELIA SRL Piatra Neamț privind preluarea, transportul și procedurile de eliminare finală a materialelor absorbante și a ambalajelor contaminate produse pe amplasament;

- Buletine de analiză a nivelului de zgomot nr. 20106/5.10.2015, nr. 19062/14.10.2014, nr. 14580/21.10.2013, eliberate de Direcția de Sănătate Publică a Județului Bistrița-Năsăud;

- Buletine de analiză a gazelor arse la centrala termică din 3.12.2015, 29.01.2015, 3.11.2014 și din 28.11.2013 emise de SC MOBILSERV SRL Bistrița și SC INST-NISTOR SRL Bistrița;

- Autorizaţia de mediu nr. 54/3.04.2009, revizuită la data de 25.02.2013, valabilă până la data de 3.04.2019, eliberată de Agenţia de Protecţia Mediului Bistriţa-Năsăud;

- Proces verbal de verificare a conformării din punct de vedere al protecţiei mediului, nr. 4790/25.01.2016, încheiat de A.P.M. Bistriţa-Năsăud în urma verificării efectuată în vederea emiterii autorizaţiei de mediu revizuite;

- Proces verbal nr. 862/27.01.2016, încheiat de A.P.M. Bistriţa-Năsăud cu ocazia afişării anunţului cu privire la decizia Comisiei de Analiză Tehnică de emitere a autorizaţiei de mediu revizuite;

- Decizia de emitere a autorizaţiei de mediu revizuite nr. 43/28.01.2016 a Agenţiei pentru Protecţia Mediului Bistriţa-Năsăud;

- Proces verbal din data de 11.03.2016, al Comisiei Internă de Analiză, de emitere a autorizaţiei de mediu revizuite.

**Prezenta autorizaţie se emite cu următoarele condiţii impuse:**

- respectarea prevederilor O.U.G. nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/22.10.2007 și nr. 58/16.10.2012, modificată și completată prin O.U.G. nr. 164/19.11.2008, aprobată prin Legea nr. 226/21.07.2013;

- respectarea Ordinului M.A.P.P.M. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea privind determinarea emisiilor de poluanţi atmosferici produşi de surse staţionare;

- respectarea prevederilor Legii nr. 104/2011 privind calitatea aerului înconjurător;

- respectarea prevederilor Legii apelor nr. 107/1996, modificată şi completată prin Legea nr. 310/2004, Legea nr. 112/2006 şi OUG nr. 3/2010;

- se interzice incinerarea deşeurilor în spaţii deschise sau instalaţii neecologice;

- respectarea Legii nr. 211/2011 privind regimul deşeurilor, conform prevederilor căreia titularul are următoarele obligaţii:

* să încadreze fiecare tip de deşeu generat din propria activitate în lista deşeurilor aprobată de către Comisia Europeană, preluată în legislaţia naţională prin hotărâre de guvern;
* să gestioneze deşeurile fără a pune în pericol sănătatea umană şi fără a dăuna mediului, în special:

- fără a genera riscuri pentru aer, apă, sol, faună sau floră;

- fără a crea disconfort din cauza zgomotului sau a mirosurilor;

- fără a afecta negativ peisajul sau zonele de interes special;

* să valorifice deşeurile cu respectarea ierarhiei deşeurilor şi a protecţiei sănătăţii populaţiei şi a mediului;
* să colecteze separat cel puţin următoarele categorii de deşeuri: hârtie, metal, plastic şi sticlă şi să nu amestece aceste deşeuri;
* să supună deşeurile care nu au fost valorificate unei operaţiuni de eliminare în condiţii de siguranţă, pentru protecţia sănătăţii populaţiei şi a mediului;
* să efectueze operaţiunile de tratare sau să transfere aceste operaţiuni unui operator economic autorizat care desfăşoară activităţi de tratare a deşeurilor sau unui operator public ori privat de colectare a deşeurilor în conformitate cu prevederile prezentei legi, nefiind scutit de responsabilitatea pentru realizarea operaţiilor de valorificare ori de eliminare completă;
* să transporte deşeurile numai la instalaţii autorizate pentru efectuarea operaţiunilor de tratare;
* să desemneze o persoană din rândul angajaţilor proprii, care să urmărească şi să asigure îndeplinirea obligaţiilor prevăzute de prezenta lege sau să delege această obligaţie unei terţe persoane;
* să colecteze, să transporte şi să stocheze separat diferitele categorii de deşeuri periculoase, în funcţie de proprietăţile fizico-chimice, de compatibilităţi şi de natura substanţelor de stingere care pot fi utilizate pentru fiecare categorie de deşeuri în caz de incendiu, astfel încât să se poată asigura un grad ridicat de protecţie a mediului şi a sănătăţii populaţiei, incluzând asigurarea trasabilităţii de la locul de generare la destinaţia finală;
* să asigure evidenţa gestiunii deşeurilor pentru fiecare tip de deşeu, în conformitate cu modelul prevăzut în anexa nr. 1 la Hotărârea Guvernului nr. 856/2002, cu completările ulterioare, şi să o transmită anual agenţiei judeţene pentru protecţia mediului;
* să ţină evidenţa cronologică a cantităţii, naturii, originii şi, după caz, a destinaţiei, a frecvenţei, a mijlocului de transport, a metodei de tratare, precum şi a operaţiunilor de eliminare/valorificare, să deţină documentele justificative conform cărora aceste operaţiuni de gestionare au fost efectuate şi să o pună la dispoziţia autorităţilor competente, la cererea acestora;
* să permită accesul autorităţilor de inspecţie şi control pe amplasament şi la documentele care conţin informaţii referitoare la originea, natura, cantitatea şi destinaţia deşeurilor;
* este interzisă abandonarea deşeurilor şi/sau depozitarea în locuri neautorizate şi generarea fenomenelor de poluare prin descărcări necontrolate în mediu;
* eliminarea deşeurilor în afara spaţiilor autorizate în acest scop este interzisă;
* să întocmească şi să implementeze un program de prevenire şi reducere a cantităţilor de deşeuri provenite din activitatea proprie sau de la orice produs fabricat şi să adopte măsuri de reducere a periculozităţii deşeurilor;

- depozitarea provizorie a deşeurilor rezultate din activitate se va face cu respectarea prevederilor O.U.G. nr. 21/2002 privind gospodărirea localităţilor urbane şi rurale, aprobată cu modificări prin Legea nr. 515/2002;

- respectarea prevederilor Ordinului comun M.M.G.A./M.A.I. nr. 1121/1281/2006 privind stabilirea modalităţilor de identificare a containerelor pentru diferite tipuri de materiale în scopul aplicării colectării selective;

- în conformitate cu prevederile Legii nr. 249/28.10.2015 privind modalitatea de gestionare a ambalajelor și a deșeurilor de ambalaje, titularul are obligația să predea ambalajele și deșeurile de ambalaje către un operator economic autorizat pentru valorificarea deșeurilor de ambalaje sau incinerarea acestora în instalații de incinerare a deșeurilor (cu recuperare de energie);

- respectarea prevederilor Ord. M.M.P. nr. 794/2012, privind procedura de raportare a datelor referitoare la ambalaje şi deşeuri de ambalaje;

- respectarea prevederilor HG nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin HG nr. 352/2005 şi prin HG nr. 210/2007;

- respectarea O.U.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;

- menţinerea şi întreţinerea perdelei de protecţie vegetală, în conformitate cu O.U.G. nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin Ordonanţele de Urgenţă ale Guvernului nr. 114/2007, nr. 164/2008 şi nr. 58/2012;

- prezenta autorizaţie de mediu nu exonerează de răspundere titularul de activitate în cazul producerii unor accidente în timpul desfăşurării activităţii pentru care a fost emisă.

Titularul activităţii mai are următoarele obligaţii:

* să notifice A.P.M. dacă urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, faliment, încetarea activităţii, conform legii;
* să notifice A.P.M. la reactualizarea/revizuirea contractelor/avizelor şi a celorlalte acte care au stat la baza emiterii prezentei autorizaţii de mediu;
* să depună documentele solicitate prin prezenta autorizaţie, în forma şi la termenele stabilite;
* să ia măsurile corespunzătoare potrivit cu natura și amploarea pericolelor previzibile, în scopul evitării pagubelor și reducerea la minim a acestora;
* să asigure condițiile tehnice și organizatorice pentru activitățile desfășurate, astfel încât să se prevină riscurile pentru persoane, bunuri sau mediul înconjurător.

În cazul poluărilor accidentale se va anunţa imediat Agenţia pentru Protecţia Mediului Bistriţa-Năsăud, tel. 0263-224064 şi Comisariatul Judeţean Bistriţa - Năsăud al Gărzii Naţionale de Mediu, tel. 0263-213194. Poluatorul va suporta consecinţele prejudiciului creat, precum şi costurile pentru înlăturarea urmărilor, conform Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/22.10.2007 și nr. 58/16.10.2012, modificată și completată prin O.U.G. nr. 164/19.11.2008, aprobată prin Legea nr. 226/21.07.2013.

Cu minimum 45 de zile înainte de expirarea prezentei autorizaţii de mediu se va depune solicitarea autorizaţiei de mediu, conform prevederilor Ordinului M.M.D.D. nr. 1798/2007, modificat cu Ordinele M.M.P. nr. 1298/2011 și nr. 3839/2012.

***Pentru orice modificare intervenită în datele iniţiale care au stat la baza emiterii prezentei, se va notifica Agenţia pentru Protecţia Mediului, înainte de realizarea acesteia. Titularului autorizaţiei, îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu.***

**Prezenta autorizaţie este valabilă până la data de** 3.04.2019.

**Nerespectarea prevederilor autorizaţiei atrage după sine suspendarea şi/sau anularea acesteia după caz,** **conform art.17, alin.(3) al OUG nr.195/2005 privind protecţia mediului, aprobată prin Legea nr.265/2006, cu modificările şi completările ulterioare. Pe durata suspendării, desfăşurarea activităţii este interzisă.**

**Litigiile generate de emiterea, revizuirea, suspendarea sau anularea prezentei autorizaţii se soluţionează de instanţele de contencios administrativ competente, potrivit Legii contenciosului administrativ nr. 554/2004, modificată şi completată prin Legea nr. 262/2007.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului activităţii.**

**I. Activitatea autorizată**

1. Dotări (instalaţii, utilaje, mijloace de transport utilizate în activitate):

*- 1 linie asamblare lanţ echipată cu 3 prese hidraulice:*

*- 1 presă hidraulică de 32 tone forţă;*

*- 1 presă hidraulică de 12,5 tone forţă;*

*- 1 presă hidraulică de 12,5 tone forţă;*

*- 1 stand de încercare la tracţiune a cablului de 800 tone forţă;*

*- 1 dispozitiv de tăiat cablu;*

*- 1 aparat de sudură electric;*

*- 1 linie derulator tambur-tambur;*

*- 1 linie derulare colaci;*

*- 1 mașină tăiat/sigilat cablu;*

*- 1 mașină ambalare colaci;*

*- 1 presă hidraulică de 1250 tone forţă;*

*- 1 presă hidraulică de 300 tone forţă;*

*- 1 stivuitor transpaletă electrică;*

*- 2 motostivuitoare.*

mijloace de transport: *6 autoturisme, 5 autoutilitare (sub 3 t), 2 autoutilitare (3,5-12 t);*

2. Materiile prime, auxiliare, combustibili şi ambalaje folosite – mod de ambalare, de depozitare, cantităţi:

-materii prime: *cablu din oțel - 40 t/lună, lanț - 20 t/lună;*

-auxiliare: *accesorii - 8000 buc./lună;*

-combustibil: *motorină - cca. 4200 l/lună;*

*Alimentarea cu combustibil a mijloacelor auto se realizează direct de la staţiile de distribuţie carburanţi.*

ambalaje folosite: *folie PE 120 kg/lună.*

3. Utilităţi – apă, canalizare, energie (surse, cantităţi, volume):

*- în scop menajer se foloseşte apa din reţeaua de distribuţie a municipiului Bistriţa. Consumul mediu de apă este de 4-5 m3/lună;*

*- apele uzate menajere sunt evacuate într-un bazin betonat vidanjabil cu V=10 m3;*

*- alimentarea cu energie electrică se realizează din reţeaua existentă în zonă; consumul de energie electrică este de cca. 1680 kWh/lună.*

4. Descrierea principalelor faze ale procesului tehnologic sau ale activităţii:

***A.*** *Fabricarea articolelor din fire metalice: cablurile din oţel se rebobinează pe utilajele de rebobinat (derulatoare), formându-se colaci sau tamburi la diferite lungimi, care apoi se comercializează ca atare.*

***B.*** *Fabricarea echipamentelor de ridicat şi manipulat:*

*a) Cabluri de legături - cablul din oţel se taie la lungimile comandate, se execută o buclă prin îndoire şi o manșonare prin montarea unui manșon de aliaj de aluminiu; acest manșon se presează cu ajutorul unei matriţe în presele hidraulice. În bucle pot fi ataşate accesorii (inele de ridicare, cârlige, chei de tachelaj etc.).*

*b) Dispozitivele pe lanţ se execută prin tăierea lanţului la lungimea dorită şi montarea accesoriilor prin cuple.*

*c) Plasele antiderapante din lanţ: lanţul este tăiat de presa 1 din cadrul liniei de asamblare lanţ, la lungimile dorite, se asamblează şi apoi se sudează.*

5. Produsele şi subprodusele obţinute - cantităţi, destinaţie: *cabluri de legături, dispozitive pe lanţ şi plase antiderapante din lanţ - 60 t/lună.*

6. Datele referitoare la centrala termică proprie - dotare, combustibili utilizaţi (compoziţie cantităţi) producţie: *încălzirea sediului administrativ se realizează cu ajutorul a trei centrale termice pe combustibil gazos, iar atelierul de producţie cu o centrală termică pe combustibil solid (deșeuri lemnoase). În decursul unui an se estimează un consum de 6110 m3 gaz şi 16 m3 lemn și deșeuri lemnoase.*

7. Alte date specifice (cod-uri CAEN care se desfăşoară pe amplasament, dar nu intră pe procedura de autorizare): *comerţ cu ridicata nespecializat cod CAEN 4690 – rev. 2 (5190 - rev. 1), transporturi rutiere de mărfuri cod CAEN 4641 – rev. 2 (6024 - rev. 1);*

8. Programul de funcţionare: *8 ore/zi, 5 zile/săptămână, 242 zile/an.*

**II. Instalaţiile, măsurile şi condiţiile de protecţie a mediului:**

1. Staţiile şi instalaţiile pentru reţinerea, evacuarea şi dispersia poluanţilor în mediu, din dotare (pe factori de mediu):

*- pentru sol:*

* *pardoseală betonată în atelierele de producţie, depozit şi magazie;*
* *recipienți pentru depozitarea provizorie a deșeurilor menajere și a deşeurilor de ambalaje;*

*- pentru apă:*

* *bazin betonat vidanjabil cu V = 10 m3 pentru colectarea apelor uzate menajere;*

*- pentru aer:*

* *coş cu înălţimea de 7 m pentru evacuarea gazelor arse rezultate de la centrala termică pe deșeuri lemnoase;*

2. Alte amenajări speciale, dotări şi măsuri pentru protecţia mediului:*nu are;*

3. Concentraţiile şi debitele masice de poluanţi, nivelul de zgomot, de radiaţii, admise la evacuarea în mediu, depăşiri permise şi în ce condiţii:

*- pentru zgomot: - nivelul de zgomot provenit din activitatea desfăşurată nu va depăşi 65 dB, la limita incintei conform STAS 10009/1988;*

*- pentru apă: respectarea condiţiilor impuse de SC AQUABIS SA Bistriţa;*

*- pentru aer :*

* *emisiile provenite de la centrala termică pe lemnoase nu vor putea depăşi c.m.a. prevăzute de Ord. 462/1993 al MAPPM, respectiv: CO - 250 mg/m³N, SO2 - 2000 mg/m³N, NO2 - 500 mg/m³N, pulberi - 100 mg/m³N, substanţe organice - 50 mg/m³N la un conţinut în oxigen al efluenţilor gazoşi de 6% volume;*
* *emisiile provenite de la cele 3 centrale termice pe combustibil gazos nu vor putea depăşi c.m.a. prevăzute de Ord. 462/1993 al MAPPM, respectiv: CO - 100 mg/m³N, SO2 - 35 mg/m³N, NO2 - 350 mg/m³N, pulberi - 5 mg/m³N, substanţe organice - 50 mg/m³N la un conţinut în oxigen al efluenţilor gazoşi de 3% volume;*

*- pentru sol: depozitarea provizorie a deşeurilor numai pe amplasamente amenajate, conform OUG 21/2002 privind gospodărirea localităţilor urbane şi rurale, aprobată cu modificări prin Legea nr. 515/2002.*

**III. Monitorizarea mediului**

1. Indicatorii fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor:

*- pentru zgomot: nivelul de zgomot - 1 determinare/an;*

*- pentru aer: emisiile de la coşul de evacuare a gazelor arse rezultate de la centrala termică pe deșeuri lemnoase şi de la cele 3 centrale termice pe gaz - 1 determinare/2 ani;*

*Determinările se vor înregistra, orice depăşire de limită maximă admisă se va comunica imediat la Agenţia pentru Protecţia Mediului Bistriţa-Năsăud (tel: 0263 224 064) şi la* *Comisariatul Judeţean Bistriţa-Năsăud al Gărzii Naţionale de Mediu (tel. 0263 213 194).*

2.Datele ce vor fi raportate autorităţii teritoriale pentru protecţia mediului şi periodicitatea lor:

* + *copii după documentele de transport a deşeurilor în vederea valorificării/neutralizării,*
  + *copii ale buletinelor de analiză efectuate conform cerinţelor de la pct.III, 1,*
  + *cantităţile de deşeuri rezultate din activitate, pe categorii şi destinaţii de valorificare,*

*anual şi la solicitare*

***Se va notifica la APM Bistriţa-Năsăud orice modificare survenită faţă de prevederile autorizaţiei - înainte de realizarea modificării*** *sau orice incident cu efect negativ asupra mediului înconjurător.*

**IV. Modul de gospodărire a deşeurilor şi ambalajelor**

1. Deşeurile produse (tipuri, compoziţie, cantităţi):

*- cod 12 01 01 deşeuri metalice - 500 kg/lună;*

*- cod 20 01 01 deşeuri din hârtie şi carton - 40 kg/lună;*

*- cod 15 01 01 deşeuri de ambalaje din hârtie şi carton (cutii carton) ~ 300 kg/lună;*

*- cod 15 01 03 deșeuri de ambalaje din lemn (tamburi, europaleți);*

*- cod 20 03 01 deşeuri menajere - 1 m³/lună;*

2. Deşeurile colectate (tipuri, compoziţie, cantităţi, frecvenţă): *cele de mai sus;*

3. Deşeurile stocate temporar (tipuri, compoziţie, cantităţi, mod de stocare):

- *deşeurile metalice, deşeurile din hârtie şi carton și deşeurile de ambalaje sunt colectate și depozitate provizoriu, separat, în recipienți amplasați într-un spaţiu special amenajat;*

*- deşeurile menajere sunt stocate temporar într-o pubelă;*

4. Deşeurile valorificate (tipuri, compoziţie, cantităţi, destinaţie):

- *deşeurile metalice, cutiile din carton și o parte din tamburi proveniți din import, se valorifică prin agenţi economici specializaţi;*

*- alta parte de tamburi proveniți din import și europaleții se folosesc ca și combustibili în centrala termică proprie;*

*- partea de tamburi proveniți de la producătorul intern de cabluri, se returnează.*

5. Modul de transport al deşeurilor şi măsuri pentru protecţia mediului: *cu mijloace de transport protejate împotriva pierderilor, deşeurile menajere, cu mijloacele de transport specializate ale societăţii de salubrizare;*

6. Mod de eliminare a deşeurilor (depozitare definitivă, incinerare): *deşeurile menajere sunt transportate şi depozitate conform relaţiei contractuale cu operatorul de servicii de salubritate;*

7. Monitorizarea gestiunii deşeurilor: *se va ţine evidenţa lunară a deşeurilor rezultate din activitate (tip de deşeu, cod conform H.G. nr. 856/2002, stare fizică, cantitate generată/unitate de măsură, consumat în unitate, valorificat, evacuat la rampă).*

*Aceste evidenţe se vor raporta autorităţii teritoriale pentru protecţia mediului ori de câte ori sunt solicitate.*

8. Ambalajele folosite şi rezultate - tipuri şi cantităţi:

ambalaje folosite: *folie PE 120 kg/lună;*

ambalaje rezultate: *cutii carton, tamburi și europaleți din lemn;*

9. Modul de gospodărire a ambalajelor (valorificate):

*- cutiile din carton și o parte din tamburi proveniți din import se predau la societăţi specializate, autorizate pentru valorificarea acestora;*

*- alta parte de tamburi proveniți din import și europaleții se folosesc ca și combustibili în centrala termică proprie;*

*- partea de tamburi proveniți de la producătorul intern de cabluri, se returnează.*

DIRECTOR EXECUTIV, ŞEF SERVICIU AVIZE, ACORDURI, AUTORIZAŢII, biolog-chimist Sever Ioan ROMAN

ing. Marin Liviu Catarig

ÎNTOCMIT,

chim. Mariana Gal